Scenica. . 19 
—] 
— 
og ikke hævede sig theaterformigt, maatte løftes lidt i Vejret 
for at Mængden kunde se, hvad der foregik. En af disse Vaser 
(Dårpf. fig. 74 S. 315) viser os en saadan Forhøjning opført af 
uhøvlede Bjælker; men oftest skjulte man Konstruktionen ved 
et Lag Brædder, saa at Forsiden kunde smykkes med Tæpper 
(Dorpf. fig. 79 S. 323), med nedhængende Baand, med Kranse, 
virkelige eller malede (Dorpf. fig. 78 S. 322), med Halvsøjler, 
som ovenfør omtalt, eller med foranstillede Thymiaterier (Dårpf. 
fig. 80 S. 324). Flere Steder se vi smaa Trapper, såa at Skue- 
spillerne kunde gaa ned til Publikum, ligesom i Pompeii og i 
mange andre Theatre i Romertiden. 
Der er i og for sig intet, der forbyder; at tænke sig, at 
det romerske pulpitum kunde være opstaaet af disse extempo- 
rerede Fjælebodsforhøjninger; men- naar man betænker, hvor 
afhængige Romerne i alle Henseender vare af Grækerne og 
hvor lidet nyt de i Virkeligheden have skabt, er det ligesaa 
troligt, at det er i Grækenland selv, i den hellenistiske Tid, at 
Skuespillerne eller de dionysiske Kunstnere, der jo spillede en 
stor Rolle i de Dage, og som vistnok paa mange Maader have 
modificeret Theaterforestillingerne, af en eller anden Grund 
have ment, at det var hensigtsmæssigt at belægge den bageste 
Del af Orchestra med et eget, lidt ophøjet Gulv, og at den 
Forandring, som Romerne antages at have indført, og som da 
vel maa regnes fra Pompejustheatret, kun har bestaaet i at 
dette ophøjede Gulv eller pulpitum blev rykket længere frem. 
En mere indgribende Forandring, men som ogsååa kan være 
fremkommet i Alexandria eller andensteds i den hellenistiske 
Tid, er det, at Skenen eller Baggrundsbygningen bliver ført op 
til samme Højde som Tilskuerpladsens øverste Del, og at det 
hele saa bliver forenet til en eneste mægtig Bygning. 
Ved Antagelsen af en lidet ophøjet Skueplads i de græske 
Theatre vilde vi paa en Maade mødes med Bethe, men vi ville 
kun være tilbøjelige til at antage en saadan for den hellenistiske 
Tid, og ikke som han føre den tilbage til Athen c. 427 f. Chr. 
19 18 
